Duitsland is wêreldbekerkampioenePhilipp Lahm hou die Sokker Wêreldbeker omhoog Foto: @trophytour, Twitter Duitsland het Sondagaand vir die vierde keer die Sokkerwêreldbeker omhoog gehou nadat hulle Argentinië met 1-0 geklop het. Dit was ŉ spannende wedstryd, maar nie een van die twee spanne kon binne 90 minute ŉ doel skop nie, en moes uiteindelik van bykomende tyd gebruik maak. Mario Goetze was uiteindelik in die 113’de minuut suksesvol met sy poging. Duitsland is die eerste Europese land wat ŉ wêreldbeker in Suid-Amerika kon wen. Nederland het Brasilië Saterdagaand in die bronsfinaal met 3-0 gewen. -SAPA